उन्होंने कहा कि प्रशासन इसके लिए सुरक्षा का जो तर्क दिया वह गले से नीचे उतरने वाली नहीं। 2007 में इसी जगह आडवाणी, गुजरात के मुख्यमंत्री नरेंद्र मोदी, सुषमा स्वराज और केंद्रीय मंत्री शत्रुघ्न सिन्हा की सभा हुई थी। ऐसे में कौन से हालात बन गए कि प्रशासन को सुरक्षा कारणों से सभा रद्द करनी पड़ी। अगर सुरक्षा कारण ही वजह है तो गुरुवार को यहां केंद्रीय मंत्री श्रीप्रकाश जायसवाल के सभा की अनुमति क्यों और कैसे दी गई? इस मौके पर गोरखपुर शहर और ग्रामीण से भाजपा उम्मीदवार क्रमश: डा.राधामोहन दास अग्रवाल, विजय बहादुर यादव, महानगर अध्यक्ष डा.धर्मेद्र सिंह भी मौजूद थे। तीनों ने विरोधस्वरूप मुंह पर काली पट्टी बांध रखी थी। मालूम हो कि बुधवार की शाम पांच बजे टाउनहाल स्थित कचहरी क्लब मैदान पर भाजपा के शहर और ग्रामीण क्षेत्र के प्रत्याशियों के पक्ष में श्री आडवाणी और शत्रुघ्न सिन्हा की जनसभा होने वाली थी।